CELEX: 62014CN0450
Language: el
Date: 2014-09-26 00:00:00
Title: Υπόθεση C-450/14 P: Αναίρεση που άσκησε την 26η Σεπτεμβρίου 2014 η Κοινωνία της Πληροφορίας Ανοιχτή στις Ειδικές Ανάγκες — Ισότης κατά της αποφάσεως του Γενικού Δικαστηρίου (Πρώτο τμήμα) που εκδόθηκε την 16η Ιουλίου 2014 στην υπόθεση T-59/11, Ισότης κατά Επιτροπής

10.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 395/29
            
         
      Αναίρεση που άσκησε την 26η Σεπτεμβρίου 2014 η Κοινωνία της Πληροφορίας Ανοιχτή στις Ειδικές Ανάγκες — Ισότης κατά της αποφάσεως του Γενικού Δικαστηρίου (Πρώτο τμήμα) που εκδόθηκε την 16η Ιουλίου 2014 στην υπόθεση T-59/11, Ισότης κατά Επιτροπής
      (Υπόθεση C-450/14 P)
      (2014/C 395/34)
      Γλώσσα διαδικασίας: η ελληνική
      
         Διάδικοι
      
      
         Αναιρεσείουσα: Κοινωνία της Πληροφορίας Ανοιχτή στις Ειδικές Ανάγκες — Ισότης (Σ. Σκλήρης, δικηγόρος)
      
         Αντίδικος στην αναιρετική διαδικασία: Ευρωπαϊκή Επιτροπή
      
         Αιτήματα
      
      
                  —
               
               
                  Να αναιρεθεί στο σύνολο της η απόφαση του Γενικού Δικαστηρίου της Ευρωπαϊκής Ένωσης της 16ης Ιουλίου 2014 στην υπόθεση Τ-59/11, Κοινωνία της Πληροφορίας Ανοιχτή στις Ειδικές Ανάγκες — Ισότης κατά Ευρωπαϊκής Επιτροπής.
               
            
                  —
               
               
                  Να γίνει δεκτή η αγωγή της εταιρείας στο σύνολο της.
               
            
                  —
               
               
                  Να απορριφθεί η ανταγωγή της Επιτροπής στο σύνολο της.
               
            
                  —
               
               
                  Να καταδικαστεί η Επιτροπή στην πληρωμή της δικαστικής δαπάνης της αναιρεσείουσας.
               
            
         Λόγοι αναιρέσεως και κύρια επιχειρήματα
      
      
                  1.
               
               
                  Εσφαλμένη εφαρμογή του άρθρου 1315 στου βελγικού ΑΚ για την κατανομή του βάρους απόδειξης
                  
                              —
                           
                           
                              Η απόρριψη της αγωγής δεν συνεπάγεται άνευ ετέρου απόδειξη της πραγματικής βάσης της ανταγωγής. Η Επιτροπή έφερε το βάρος της ανταγωγής της.
                           
                        
            
                  2.
               
               
                  Πλημμελή αιτιολογία ως προς την ουσιαστική βασιμότητα της ανταγωγής
                  
                              —
                           
                           
                              Έλλειψη της αιτιολογίας ως προς την κατάφαση της ουσιαστικής βασιμότητας της ανταγωγής της Επιτροπής.
                           
                        
                              —
                           
                           
                              Αντιφατική αιτιολογία λόγω λήψης υπόψη ως μοναδικού αποδεικτικού στοιχείου της έκθεσης ελέγχου που αμφισβητείτο και αποτελούσε το αποδεικτέο γεγονός.
                           
                        
            
                  3.
               
               
                  Πλάνη περί το δίκαιο λόγω μη εφαρμογής των διεθνών ελεγκτικών προτύπων
                  
                              —
                           
                           
                              Μη εφαρμογή των διεθνών ελεγκτικών προτύπων κατά παράβαση της εθνικής λογιστικής νομοθεσίας και της υποχρέωσης ερμηνείας των επίδικων συμβάσεων, σύμφωνα με την κοινή βούληση των μερών (άρθρο 1156 βελγ. ΑΚ) και την αρχή της καλή πίστης (άρθρο 1134 εδ. γ'·βελγ. ΑΚ).
                           
                        
            
                  4.
               
               
                  Εσφαλμένη ερμηνεία της αρχής ισότητας των όπλων
                  
                              —
                           
                           
                              Η αρχή της ισότητας των όπλων των διαδίκων και δεν ταυτίζεται με την αρχή της εκατέρωθεν ακροάσεως.
                           
                        
            
                  5.
               
               
                  Εσφαλμένη ερμηνεία και εφαρμογή της αρχής της καλής πίστης και παραβίαση δικαιωμάτων άμυνας λόγω της γλώσσας διαδικασίας
                  
                              —
                           
                           
                              Η ορθή ερμηνεία της αρχής της καλής πίστης επιβάλλει η συμβατική ρήτρα να ερμηνεύεται σύμφωνα με τον Χάρτη Θεμελιωδών Δικαιωμάτων της ΕΕ και τη θεμελιώδη αρχή του ενωσιακού δικαίου περί σεβασμού των δικαιωμάτων άμυνας.
                           
                        
            
                  6.
               
               
                  Εσφαλμένη ερμηνεία των όρων των επίδικων συμβάσεων, εσφαλμένη εφαρμογή του ελληνικού δικαίου και μη λήψη υπόψη ουσιώδους ισχυρισμού
                  
                              —
                           
                           
                              Κατά τα άρθρα ΙΙ 19.1 των συμβάσεων FP6, II..16 των e-Ten και ΙΙ 20.1 των CIP, ελεγκτέα είναι η καταγραφή μόνο των δαπανών και των εισπράξεων (receipts) που αφορούν την εκτέλεση επίδικων έργων και όχι άλλων εγγράφων.
                           
                        
                              —
                           
                           
                              Παραβίαση της νομολογιακά διαπλασμένης αρχής της αυτοτέλειας των οικονομικών ετών του ελληνικού λογιστικού και φορολογικού δικαίου.
                           
                        
                              —
                           
                           
                              Μη λήψη υπόψη και απουσία δικανικής κρίσης για τον ουσιώδη ισχυρισμό της ενάγουσας στις παραγράφους 61 και 64 της Αγωγής.
                           
                        
            
                  7.
               
               
                  Εσφαλμένη ερμηνεία των όρων των επίδικων συμβάσεων, μη λήψη υπόψη ουσιώδους ισχυρισμού και παραμόρφωση εγγράφων
                  
                              —
                           
                           
                              Εσφαλμένη ερμηνεία και εφαρμογή του όρου «overall statement of accounts», αντίθετη με την καλή πίστη και το ελληνικό δίκαιο και του όρου «receipts», αντίθετη με τους ρητούς όρους των συμβάσεων.
                           
                        
                              —
                           
                           
                              Μη λήψη υπόψη και απουσία δικανικής κρίσης για τον ουσιώδη ισχυρισμό της ενάγουσας περί καταχώρισης της προκαταβολής του έργου Access e-Gov στα βιβλία της πριν από το τέλος του επιτόπιου ελέγχου.
                           
                        
                              —
                           
                           
                              Παραμόρφωση των Παραρτημάτων Α3, Α6, Α9, Α11, Α14 και Α17 της Αγωγής.
                           
                        
            
                  8.
               
               
                  Έλλειψη αιτιολογίας, παραβίαση του εφαρμοστέου στις επίδικες συμβάσεις δικαίου και παραμόρφωση εγγράφου
                  
                              —
                           
                           
                              Έλλειψη αιτιολογίας (σκέψ. 127, 129) και αντιφατική αιτιολογία (σκέψ. 128, 129).
                           
                        
                              —
                           
                           
                              Παραβίαση της αρχής της καλής πίστης, των διεθνών ελεγκτικών προτύπων και της ελληνικής λογιστικής νομοθεσίας (σκέψ. 127).
                           
                        
                              —
                           
                           
                              Παραμόρφωση του παραρτήματος Β101 που προσκόμισε η Επιτροπή.
                           
                        
            
                  9.
               
               
                  Λήψη υπόψη ισχυρισμού που δεν προτάθηκε και μη λήψη υπόψη ισχυρισμού που προτάθηκε
                  
                              —
                           
                           
                              Λήψη υπόψη ισχυρισμού που δεν πρότεινε η ενάγουσα (σκέψ. 165) και απουσία δικανικής κρίσεως επί των αντίθετων ισχυρισμών της (παρ. 88, 89, 91 Αγωγής).